La Federació Valenciana de Municipis i Províncies es reuneix a Sagunt
01 de desembre 2016

![IMG_2795_cuerpo.jpg](/es-va/Actualidad/Documents/IMG_2795_cuerpo.jpg)  

Durant el matí d'avui, el consell de la Federació Valenciana de Municipis i Províncies s'ha reunit en el Centre Cultural Mario Monreal de Sagunt per a tractar de millorar la situació del finançament dels municipis per part de l'Estat.

La FVMP és una associació de tots els municipis i entitats locals valencianes, entre elles les diputacions i les mancomunitats. Les competències són totes les destinades a millorar el que és la formació, l'assessorament dels municipis i tot allò que està dins de l'àmbit local.

El president de la Federació Valenciana de Municipis i Províncies, Rubén Alfaro ha declarat que “és un plaure estar a Sagunt i, per descomptat, volem agrair a l'alcalde l'acolliment que ha tingut a la FVMP. Dins del pla que tenim de fer itinerants les pròpies reunions perquè tothom a la Comunitat Valenciana conega el que és la FVMP. En la ultima sessió que celebrem a Xàtiva, l'alcalde de Sagunt, Quico Fernández, va oferir aquesta magnifica ciutat per a celebrar-la”.

La reunió d'avui ha sigut una reunió ordinària sobre la gestió de la pròpia federació amb alguns punts a destacar, principalment la campanya del finançament local.

R. Alfaro ha seguit assenyalant que **“ara mateix en la FVMP estem immersos en una campanya per a reclamar majors eines per a treballar pels veïns de cadascun dels nostres municipis i també un altre repartiment en el finançament estatal amb la qual els ajuntaments isquem millor beneficiats, ja que actualment, donem molts serveis”**. El president de la FVMP i alcalde d'Elda ha continuat el seu discurs exposant que **“som l'administració més propera als ciutadans, per açò el veí quan té un problema va al despatx de l'alcalde o l'alcaldessa i no pensa si açò és d'una competència de Madrid o d'una competència autonòmica. Per a açò necessitem majors competències, majors eines i sobretot major finançament que en els últims temps, ja que el Govern d'Espanya, per a quadrar els seus comptes a nivell estatal, ha tirat dels ajuntaments i dels seus superàvits”.**

 

![IMG_2806_cuerpo grande.jpg](/es-va/Actualidad/Documents/IMG_2806_cuerpo grande.jpg)  
  
Per la seua banda, el vicepresident de la Federació Valenciana de Municipis i Províncies i alcalde de Sagunt, Quico Fernández ha puntualitzat que **“un dels objectius que treballem des de la FVMP és intentar millorar el finançament i les competències locals. L'administració municipal en l'Estat espanyol és la més desatesa i en aqueix sentit aquesta campanya que hem aprovat avui per a la millora del finançament local ací a Sagunt és importantíssima, a més tots els partits polítics, a nivell de la FVMP, estem d'acord, per tant anem a continuar treballant en totes les campanyes, des de la campanya del mosquit tigre fins a la campanya de subvencions en matèries europees”.** Fernández ha afegit que **“en la FVMP tenim una sèrie d'assessors especialitzats en totes aquestes matèries i el que fem és oferir, a tots els municipis que ho necessiten, aquests serveis de formació de funcionaris i informació jurídica”**.

El president Rubén Alfaro ha volgut concloure expressant que **“únicament demanem el que és nostre i el que els nostres veïns es mereixen, quan els alcaldes i alcaldesses demanem més recursos no és per a nosaltres, sinó que és per als veïns, per a poder millorar els serveis públics, el transport, les infraestructures educatives, culturals i esportives i una quantitat de serveis increïbles en general que els ajuntaments ja gestionen”.**

![IMG_2791_cuerpo.jpg](/es-va/Actualidad/Documents/IMG_2791_cuerpo.jpg)  
  

*   [](http://www.facebook.com/sharer.php?u=https://aytosagunto.es/va/actualitat/la-federacio-valenciana-de-municipis-i-provincies-es-reuneix-a-sagunt/ "Facebook")
*   [](http://twitter.com/share?url=https://aytosagunto.es/va/actualitat/la-federacio-valenciana-de-municipis-i-provincies-es-reuneix-a-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-federacio-valenciana-de-municipis-i-provincies-es-reuneix-a-sagunt/ "Linked In")
*   [](mailto:?body=https://aytosagunto.es/va/actualitat/la-federacio-valenciana-de-municipis-i-provincies-es-reuneix-a-sagunt/)